Meyv Binçi

Meyv Binçi (d. 28 may 1940, Dublin - ö. 30 iyul 2012, Dublin) — İrlandiya jurnalisti, yazıçısı. Roman və qısa hekayə janrlarına üstünlük vermişdir.

 Həyatı 
Meyv Binçi 1940-cı ildə İrlandiyanın paytaxtı Dublinin yaxınlığında yerləşən Dalkey kəndində anadan oldu. Killineydəki Holi Çayld Konvent katolik qız məktəbinə getdikdən sonra Kollec Universitetindən məzun oldu və müəllim kimi fəaliyyət aparmağa başaldı.

1963-cü ildə Qüdsdəki İsa peyğəmbərin son şam yeməyini yediyi mağarada olduqdan sonra ateist oldu. Daha sonra Kibbutzda işləmək üçün İsrailə köçdü. İsraildə olarkən hər həftə atasına yaşadığı torpaqlarda gedən müharibələrdən və həyatından bəhs edən məktublar yazırdı. Atası bu məktublardan birini Dublinin "Irish Times" qəzetinə 18 funta satdığa dövrdə Meyv Binçinin müəllimlik maaşı 16 sterlinq idi.

Hekayə tərzində yazılan bu məktublar onun "Irish Times" qəzetində 1969-cu ildən işləməyə kömək etdi. Beləcə həftədə iki dəfə yazan Meyv İrlandiya feminist hərəkatının ilk qadın redaktoru oldu. Londona köçən Binçi burada daha sonra uşaq kitabları yazacaq BBC kanalının işçisi Qordon Snell ilə tanış oldu.

Həyat yoldaşının təkidi ilə yazıçı olan Binçi romanla yanaşı ona Praqa Film Festivalında mükafat qazandıran film ssenarisi yazdı. Onun məşhur əsəri "Evening Class"-dır.

Meyv Binçi 2012-ci ilin 30 iyulunda Dublində vəfat etmişdir.

 Mükafatları 
 Praqa Film festivalı (Ən yaxşı senari): 1976
 Yakob mükafatı: 1976
 Britaniya Kitab mükafatı : 1999
 WHSmith Kitab mükafatı: 2001

 İstinadlar 

Kateqoriya:Dublində doğulanlar
Kateqoriya:Dublində vəfat edənlər
Kateqoriya:İrlandiya yazıçıları
Kateqoriya:İrlandiya jurnalistləri
Kateqoriya:XX əsr yazıçıları
Kateqoriya:XXI əsr yazıçıları
Kateqoriya:XX əsr dramaturqları
Kateqoriya:İrlandiya dramaturqları
Kateqoriya:2012-ci ildə vəfat edənlər
Kateqoriya:1939-cu ildə doğulanlar